04/08/2011 | Administración LocalMunicipal
Mugardos
Aprobación do Plan de disposición de fondos do Concello de Mugardos para o ano 2011

APROBACIÓN DO PLAN DE DISPOSICIÓN DE FONDOS DO CONCELLO DE MUGARDOS PARA O ANO 2011. O Sr. Alcalde do Concello de Mugardos, con data 27.07.2011, dictou a Resolución que de seguido se transcribe: “RESOLUCION DA ALCALDIA Nº 644/2011.- Visto o informe-proposta relativo ao Plan de Disposición de Fondos da Tesourería municipal para o exercicio 2011 emitido pola Tesoureira-Contable do Concello de Mugardos e tendo en conta as recomendacións incluídas no informe favorable emitido ao respecto pola Intervención municipal de data 18/07/2011. Vistas as facultades conferidas á Alcaldía-Presidencia no artigo 187 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. RESOLVO: Primeiro.- Aprobar o seguinte Plan de Disposición de Fondos da Tesourería do Concello de Mugardos para o exercicio 2011: 1. O Plan de Disposición de Fondos da Tesourería do Concello de Mugardos ten por obxeto conseguir unha adecuada distribución temporal dos pagos acomodándoos ás dispoñibilidades de efectivo previstas na Tesourería Municipal que permita unha correcta estimación das necesidades de endebedamento e a optimización do emprego dos recursos dispoñibles.2. A xestión dos fondos integrantes da Tesourería, salvo disposición legal en contra, realizarase baixo o principio de unidade de caixa coa centralización de tódolos fondos e valores xenerados por operacións presupostarias e por operacións non presupostarias. Ordénase á Tesourería Municipal, a utilización de tódolos recursos dinerarios dispoñibles para o pago das obrigas. Na programación mensual das órdenes de pago a emitir, cando as dispoñibilidades de fondos estimadas, non permitan atender ao conxunto das obrigas recoñecidas de natureza orzamentaria e a outros pagos esixibles de natureza non orzamentaria, estarase á seguinte NIVEL 1º.- Gastos de persoal. Neste nivel están comprendidos os pagos de todo tipo de retribucións fixas e variables e indemnizacións incluidas no capítulo 1 da clasificación económica do presuposto de gastos establecida pola Orde EHA/3565/2008, de 3 de decembro, pola que se aproba a estructura dos presupostos das Entidades Locais. Quedan excluídos desta prioridade os gastos imputados ao concepto 162 asumidos polo Concello con carácter voluntario. NIVEL 2º.- Pagos non presupostarios por retencións practicadas na nómina. Cotas retidas por razón de cotizacións á Seguridade Social, liquidacións de retencións practicadas en concepto de IRPF, retencións xudiciais, embargos e calqueira outra retención legalmente establecida. NIVEL 3º.- Cotas dos seguros sociais a cargo do empleador. Pagos de natureza orzamentaria polas cotizacións empresariais da Seguridade Social. NIVEL 4º.- Pagos por obrigas contraídas en exercicios anteriores. De natureza presupostaria como non presupostaria, agás os intereses devengados a tenor do disposto na Lei 3/2004, de 29 de decembro, pola que se establecen medidas de loita contra a morosidade nas operación comerciais. Inclúense neste nivel o pago das obrigas que tendo que ser contraídas en exercicios anteriores o foron no exercicio corrente por recoñecemento extraxudicial de créditos, de confornidade co disposto no artigo 60.2 do Real Decreto 500/1990, de 20 de abril. NIVEL 5º.- Axudas sociais ou subvencións equivalentes vinculadas á capacidade económica das persoas perceptoras, para evitar situaciòns de emerxencia social. NIVEL 6º.- Pago de liquidacións tributarias correspondentes ao Imposto sobre o valor engadido. Pagos en concepto de cancelación de fianzas, garantías e depósitos non voluntarios constituídos por terceiros e devolución de ingresos indebidos, duplicados ou excesivos NIVEL 7º.- Pagos pola cancelación de operacións non orzamentarias de tesourería e gastos financieiros derivados da débeda e de operacións de tesourería. NIVEL 8º.- Amortizacións do principal da débeda (Capítulo 9 da clasificación económica do Presuposto de Gastos). NIVEL 9º.- Pagos e/ou depósitos a efectuar correspondentes a obrigas derivadas de acordos adoptados pola Corporación para dar cumprimento a sentencias firmes polas que o Concello fora condenado ao abono dunha cantidade certa, sen prexuízo de que polas instancias xudiciais correspondentes, se establezaca un prazo de pago determinado. NIVEL 10º.- Pagos derivados de contratos administrativos ou privados, de subministros (enerxía eléctrica, auga, gas, combustibles e carburantes), comunicacións (telecomunicacións, comunicacións postais, telegráficas e informáticas), e pólizas de seguro. NIVEL 11º.- Pagos por obras, servizos, subministros ou servizos públicos, estimados polo ordenador de pagos como de primeira necesidade ou indispensables para o funcionamento da Administración, deixando constancia delo no decreto de pago. Mediante resolución da alcaldía, en base á urxencia ou interés social das necesidades a atender, poderá conferirse a ditos pagos unha prioridade de nivel cuarto.1.- Cando dos presupostos de tesourería se desprenda que as dispoñibilidades dinerarias non permitan atender ao puntual pago dos gastos de persoal, poderanse realizar axustes na programación dos pagos ata lograr os recursos dinerarios necesarios que permitan atender aquelas obrigas.2.- Nos supostos en que por imperativo legal, ou por aplicación de acordos plenarios desta Corporación, o produto dun determinado ingreso, estivera afectado a un gasto, tal produto entenderase Tesourería separada e destinarase con prioridade á atención de pagos correspondentes ao fin afectado. Nembargantes, se a afectación ten a súa orixe nun acto convencional ou unilateral da Corporación, a citada afectación respetará, en todo caso, as prioridades dos niveis 1º ao 4º, ambos inclusive, deste Plan de Disposición.3.- Cando se trate de gastos financiados con subvencións finalistas nos que o cobro das mesmas estea condicionado á xustificación do pago dos citados gastos, nos supostos en que finalice o prazo de xustificación, ditos gastos terán carácter prioritario, respetando, en todo caso, a prioridade dos niveis 1º a 4º deste Plan de Disposición de Fondos. Nestos supostos, o Servizo correspondente deberá informar formalmente desta circunstancia á Tesourería municipal.4.- Por resolución motivada da Presidencia, e có fin de non provocar graves trastornos á prestación ordinaria de servizos públicos esenciais, poderán prorratearse as dispoñibilidades existentes entre os niveis de prioridade 5 ao 11 deste Plan, sen prexuízo de reaxustar as sucesivas programacións mensuais de ordenación de pagos, a fin de recuperar as prioridades previstas con carácter xeral neste Plan.5. Sistema de pagos. Co obxeto de ordear a actividade da Tesourería e conseguir unha maior eficiencia na súa xestión, o pago de obrigas recoñecidas, e sen prexuízo do establecido en normas que regulen negocios xurídicos determinados, realizarase como regra xeral os días 5 e 20 de cada mes, e se estos non foran hábiles, o inmediato hábil seguinte. Os pagos efectuaranse prioritariamente por transferencia bancaria; excepcionalmente poderanse realizar por cheque nominativo ou, no caso de pagos de escasa contía, en metálico. O presente Plan de Disposición de Fondos terá vixencia inicial durante o ano 2011. Se non quedara aprobado un novo plan antes do 1 de xaneiro de 2012, prorrogarase a súa vixencia ata a aprobación do seguinte plan. O presente Plan de Disposición de Fondos entrará en vigor a partir do día seguinte ao da súa publicación no Boletín Oficial da Provincia. Segundo.- Ordear a publicación do presente Plan no Boletín Oficial da Provincia, así como dar traslado do mesmo á Tesourería e á Intervención municipal aos efectos oportunos. O mando e asino en Mugardos, a 27 de xullo de 2011. O ALCALDE, Asdo.: Xosé Fernández Barcia. Contra a aprobación do presente Plan e de conformidade có disposto nos artigos 116 e 117 da Lei 30/1992, de Réxime Xurídico das Administracións Públicas e do Procedemento Administrativo Común, contra a presente Resolución, tódolos interesados poderán interpor, con carácter potestativo, recurso de reposición ante o Alcalde, no prazo dun mes, contado dende o día seguinte ao da publicación no Boletín Oficial da Provincia ou ben interpor directamente recurso contencioso-administrativo ante o Xulgado do Contencioso-Administrativo competente, no prazo de dous meses, de conformidade co disposto no artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime convinte. Mugardos, 27 de xullo de 2011. O ALCALDE, Asdo.: Xosé Fernández Barcia.